**Darya Uladzimirauna Domracheva** (belaruscha: *Дар’я Уладзіміраўна Домрачэва*; 1986-yil 3-avgustda tugʻilgan) — isteʼfodagi belaruslik biatlonchi va murabbiy, 2006-yildan 2018-yilgacha biatlon boʻyicha Jahon kubogida qatnashgan. U 4×6 km estafeta boʻyicha oltin medalni va 2018-yilgi Qishki Olimpiya oʻyinlarida ommaviy start musobaqasida kumush medal, 2014-yilgi Qishki Olimpiya oʻyinlarida taʼqib qilish, yakkalik va ommaviy start musobaqalarida uchta oltin medal va 2010-yilgi Qishki Olimpiya oʻyinlarida shaxsiy musobaqada bronza medalini qoʻlga kiritgan. Sportchi 2014—2015-yilgi mavsumda biatlon boʻyicha Jahon kubogi gʻolibi boʻlgan.

Faoliyati
---------

Domracheva sport faoliyani 1992-yilda changʻi sporti bilan boshlagan, keyinchaik 1999-yilda biatlonga oʻtgan. U dastlab Rossiyani oʻsmirlar darajasida himoya qilgan, ammo 2004-yilda Belarusga oʻtish taklifini olgan. U 2006-yilda biatlon boʻyicha Belarus milliy terma jamoasiga qoʻshilgan. Domracheva 2005-yilda Kontiolahtida (Finlandiya) boʻlib oʻtgan IBU yoshlar va oʻsmirlar oʻrtasidagi jahon chempionatida sprint va taʼqib qilishda gʻolib boʻlgan. Oxirgi bahs boʻlgan yakkalik poygada 40-oʻrinni egallagan.

Domracheva 2006-yilda Men shtatining Presk -Ayle shahrida boʻlib oʻtgan oʻsmirlar oʻrtasidagi jahon chempionatida taʼqib qilishda 3-oʻrinni va shaxsiy musobaqalarda 4-oʻrinni egalladi. 2007-yilda u Italiyaning Martell shahrida oʻtkazilgan oʻsmirlar oʻrtasidagi jahon chempionatida sprint va taʼqib boʻyicha ikkita kumush medalni qoʻlga kiritdi.

Uning muvaffaqiyati 2008—2009-yilgi mavsumda amalga oshgan, Sportchi ikkita uchinchi oʻrin va bitta ikkinchi oʻrinni qoʻlga kiritgan.

Domracheva 2010-yilda Belarusda yilning eng yaxshi ayol sportchisi deb topilagan va oʻsha yili xizmat koʻrsatgan sport ustasi unvoniga sazovor boʻlgan.

2015-yil avgust oyida Domracheva iyul oyida tashxis qoʻyilgan mononuklyoz tufayli JCh-2015—2016-yilgi mavsumini oʻtkazib yuborishga qaror qilgan.

2019-yil sentyabr oyida u turmush oʻrtogʻi Ole Eynar Byorndalen bilan birga Xitoy jamoasiga biatlon boʻyicha murabbiy etib tayinlangan va jamoani 2022-yilda Pekindagi Qishki Olimpiya oʻyinlariga tayyorlagan.

Jahon chempionati
-----------------

Domracheva 2011—2012 yillarda taʼqib qilish boʻyicha Jahon kubogida gʻolib boʻlgan va 2011—2012-yillarda Ommaviy-Start Jahon kubogida gʻolib chiqqan. 2011—2012-yilgi Jahon chempionatida u Magdalena Noynerdan 1216 ochko ortda qoldirib, 1188 ochko bilan mavsumni ikkinchi oʻrinda yakunlagan.

Rekord
------

### Olimpiya oʻyinlari

*6 ta medal (4 ta oltin, 1 ta kumush, 1 ta bronza)*

| Musobaqa | Yakkalik | Sprint | Taʼqib qilish | Ommaviy start | Estafeta | Aralash estafeta |
| --- | --- | --- | --- | --- | --- | --- |
| Kanada2010-yil Vankuver | **Bronza** | 8 | 15 | 6 | 7 | — |
| Rossiya2014-yil Sochi | **Oltin** | 9 | **Oltin** | **Oltin** | 5 | — |
| Janubiy Koreya2018-yil Pxyonchxan | 27 | 9 | 37 | **Kumush** | **Oltin** | 5 |

### Jahon chempionatlari

*7 ta medal (2 ta oltin, 4 ta kumush, 1 ta bronza)*

| Musobaqa | Yakkalik | Sprint | Taʼqib qilish | Ommaviy start | Estafeta | Aralash estafeta |
| --- | --- | --- | --- | --- | --- | --- |
| Italiya2007-yil Antholz-Anterselva | - | 13 | 22 | DNF | 5 | 13 |
| Shvetsiya2008-yil Ostersund | - | 46 | 25 | - | 5 | **Kumush** |
| Janubiy Koreya2009-yil Pxyonchxan | 11 | 53 | 5 | 6 | 4 | 9 |
| Rossiya2010-yil Xanti-Mansiysk | Olimpiya mavsumida oʻtkazilmagan | 9 |
| Rossiya2011-yil Xanti-Mansiysk | 19 | 26 | 35 | **Kumush** | **Bronza** | 10 |
| Germaniya2012-yil Ruhpolding | 25 | **Kumush** | **Oltin** | 5 | 4 | 6 |
| Chexiya2013-yil Nové Město | 33 | 43 | 25 | **Oltin** | 7 | 11 |
| Finlandiya2015-yil Kontiolahti | 16 | 25 | 7 | 4 | 7 | 4 |
| Norvegiya2016-yil Oslo | - | - | - | - | - | - |
| Avstriya2017-yil Hochfilzen | 13 | 27 | **Kumush** | 19 | 9 | - |

Shaxsiy hayoti
--------------

Domracheva 2008-yil Östersunddagi jahon chempionatida
Domracheva Minskda tugʻilgan. U toʻrt yoshga toʻlganda, meʼmor boʻlgan ota-onasi Sibirdagi Nyagan kichik shaharchasiga koʻchib oʻtgan. Domracheva olti yoshida changʻi uchishni boshlagan. Changʻi poygalarida u qizlar oʻrtasida raqobatchi boʻlmagani uchun oʻgʻil bolalar bilan kuch sinashgan. 1999-yilda Nyagan shahrida biatlon maktabi ochilgan, unda Domracheva tahsil olgan.

Manbalar
--------

1. ↑  Chetirexkratnaya olimpiyskaya chempionka Darya Domracheva obʼyavila o zavershenii kareri. TASS.ru (25 June 2018)
2. 1 2  „Athletes: Darya Domracheva". *sochi2014*. 7-aprel 2014-yilda asl nusxadan arxivlangan. Qaraldi: 11-fevral 2014-yil.
3. ↑  „Olympic champion Darya Domracheva to miss biathlon season". *Zee News* (5-avgust 2015-yil). 4-avgust 2017-yilda asl nusxadan arxivlangan. Qaraldi: 8-avgust 2015-yil.
4. ↑  *OlympicTalk.* „China continues big-name Winter Olympic coaching hires with biathlon king" (inglizcha). *OlympicTalk* (1-sentabr 2019-yil). Qaraldi: 23-sentabr 2019-yil.